কথা: রবিউল হুসেইন  সুর: রবিউল হুসেইন    সাড়ে সাত কোটি বাঙ্গালীর মনে একুশ এসেছে ফিরে  অমর শহীদ ভাইয়েরা আমার তোমাদের স্মৃতি ঘিরে।।    ওরা চেয়েছিল রুদ্ধ করতে মোদের কন্ঠস্বর  উত্তাল পথে নেমেছিল তাই দুর্জয় দূর্বার  তোমাদের প্রতিবাদে  হেরে গিয়ে ওরা মৃত্যু হেনেছে, রেখেছে অমর করে।।    বাহান্ন সাল, একুশে ফেব্রুয়ারী  মৃত্যুঞ্জয়ী ভাইয়েরা আমার  মাতৃভাষার দিলে অধিকার  কি করে ভুলিতে পারি।    চেয়ে দেখ আজ রক্ত পলাশে এদেশের প্রান্তর  শ্রদ্ধায় কত রাঙা হয়ে আছে উজ্জ্বল ভাস্বর  তোমাদের স্মৃতি জ্বেলে  শত কোটি ফুল সাজিয়ে দিয়েছি শহীদ মিনার ভরে।।